CELEX: 52016PC0282
Language: el
Date: 2016-05-24
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρόκειται να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής που συγκροτείται με την περιφερειακή σύμβαση για πανευρωμεσογειακούς προτιμησιακούς κανόνες καταγωγής όσον αφορά την αίτηση της Γεωργίας να καταστεί συμβαλλόμενο μέρος της εν λόγω σύμβασης

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 24.5.2016
            COM(2016) 282 final
            2016/0147(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρόκειται να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής που συγκροτείται με την περιφερειακή σύμβαση για πανευρωμεσογειακούς προτιμησιακούς κανόνες καταγωγής όσον αφορά την αίτηση της Γεωργίας να καταστεί συμβαλλόμενο μέρος της εν λόγω σύμβασης
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Η περιφερειακή σύμβαση για πανευρωμεσογειακούς προτιμησιακούς κανόνες καταγωγής
                  1
                (στο εξής «η σύμβαση») θεσπίζει διατάξεις σχετικά με την καταγωγή των προϊόντων που αποτελούν αντικείμενο εμπορίου στο πλαίσιο σχετικών συμφωνιών που έχουν συναφθεί μεταξύ των συμβαλλόμενων μερών.
            
            
               Το άρθρο 5 παράγραφος 1 της σύμβασης προβλέπει ότι τρίτα μέρη δύνανται να καταστούν συμβαλλόμενα μέρη στη σύμβαση, υπό την προϋπόθεση ότι μεταξύ της υποψήφιας χώρας ή εδάφους και ενός τουλάχιστον από τα συμβαλλόμενα μέρη υφίσταται συμφωνία ελευθέρων συναλλαγών σε ισχύ, η οποία προβλέπει προτιμησιακούς κανόνες καταγωγής. Το άρθρο 2 παράγραφος 2 της σύμβασης προβλέπει ότι, για τους σκοπούς της σύμβασης, ως «τρίτο μέρος» νοείται κάθε γειτονική χώρα ή έδαφος που δεν είναι συμβαλλόμενο μέρος.
            
            
               Στις 23 Σεπτεμβρίου 2015, η Γεωργία υπέβαλε στον θεματοφύλακα της σύμβασης (τη Γενική Γραμματεία του Συμβουλίου της ΕΕ) γραπτή αίτηση προσχώρησης στη σύμβαση.
            
            
               Οι γεωργιανές αρχές επιβεβαιώνουν ότι η Γεωργία έχει συνάψει συμφωνία ελεύθερων συναλλαγών με συμβαλλόμενα μέρη, συγκεκριμένα την ΕΕ και την Τουρκία. Κατά συνέπεια, η Γεωργία πληροί την προϋπόθεση που προβλέπεται στο άρθρο 5 παράγραφος 1 της σύμβασης, ώστε να καταστεί συμβαλλόμενο μέρος. 
            
            
               Η αίτηση θα πρέπει συνεπώς να υποβληθεί στη Μεικτή Επιτροπή της σύμβασης κατ’ εφαρμογή του άρθρου 4 παράγραφος 3 στοιχείο β) για την έκδοση απόφασης με την οποία καλείται η Γεωργία να προσχωρήσει στη σύμβαση. Η θέση που πρόκειται να λάβει η ΕΕ στο πλαίσιο της Μεικτής Επιτροπής θα πρέπει να καθοριστεί από το Συμβούλιο.
            
            
               Σύμφωνα με την Επιτροπή, για την προσχώρηση της Γεωργίας δεν απαιτούνται μεταβατικά μέτρα, όπως αναφέρεται στο άρθρο 4 παράγραφος 3 στοιχείο γ) της σύμβασης.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Νομική βάση της απόφασης του Συμβουλίου αποτελεί το άρθρο 207 παράγραφος 4 πρώτο εδάφιο σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Η πρόταση εμπίπτει στην αποκλειστική αρμοδιότητα της Ένωσης.
            
            
               •Επιλογή του νομικού μέσου
            
            
               Προτεινόμενο μέσο: Απόφαση του Συμβουλίου.
            
            
               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
            
            
               •Διαβουλεύσεις με τα ενδιαφερόμενα μέρη
            
            
               Τα συμβαλλόμενα στη σύμβαση μέρη και τα κράτη μέλη ενημερώθηκαν σχετικά με το αίτημα που διατυπώθηκε κατά τη συνεδρίαση της Μεικτής Επιτροπής της σύμβασης της 25ης Νοεμβρίου 2015.
            
         
         
            
               •
                     Συλλογή και χρήση εμπειρογνωσίας
            
            
               Δεν υπήρξε ανάγκη προσφυγής σε εξωτερικούς εμπειρογνώμονες. 
            
            
               •
                     Εκτίμηση επιπτώσεων
            
            
               Επιπλέον, δεν χρειάστηκε να εκπονηθεί εκτίμηση επιπτώσεων, δεδομένου ότι η προσχώρηση τρίτου μέρους στη σύμβαση υπόκειται μόνο στην προϋπόθεση ότι υφίσταται συμφωνία ελευθέρων συναλλαγών σε ισχύ με τουλάχιστον ένα από τα συμβαλλόμενα μέρη της σύμβασης.
            
            
               2016/0147 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρόκειται να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής που συγκροτείται με την περιφερειακή σύμβαση για πανευρωμεσογειακούς προτιμησιακούς κανόνες καταγωγής όσον αφορά την αίτηση της Γεωργίας να καταστεί συμβαλλόμενο μέρος της εν λόγω σύμβασης
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η περιφερειακή σύμβαση για πανευρωμεσογειακούς προτιμησιακούς κανόνες καταγωγής
                  2
                (εφεξής «η σύμβαση») τέθηκε σε ισχύ την 1η Δεκεμβρίου 2012.
            
            
               (2)Το άρθρο 5 παράγραφος 1 της σύμβασης προβλέπει ότι τρίτα μέρη δύνανται να καταστούν συμβαλλόμενα μέρη στη σύμβαση, υπό την προϋπόθεση ότι μεταξύ της υποψήφιας χώρας ή εδάφους και ενός τουλάχιστον από τα συμβαλλόμενα μέρη υφίσταται συμφωνία ελευθέρων συναλλαγών σε ισχύ, η οποία προβλέπει προτιμησιακούς κανόνες καταγωγής.
            
            
               (3)Στις 23 Σεπτεμβρίου 2015, η Γεωργία υπέβαλε στον θεματοφύλακα της σύμβασης γραπτή αίτηση προσχώρησης στη σύμβαση.
            
            
               (4)Η Γεωργία έχει συνάψει συμφωνία ελευθέρων συναλλαγών με δύο συμβαλλόμενα μέρη της σύμβασης, συγκεκριμένα την Τουρκία και την ΕΕ, και πληροί την προϋπόθεση που προβλέπεται στο άρθρο 5 παράγραφος 1 της σύμβασης, ώστε να καταστεί συμβαλλόμενο μέρος.
            
            
               (5)Σύμφωνα με το άρθρο 4 παράγραφος 3 στοιχείο β) της σύμβασης, η Μεικτή Επιτροπή εγκρίνει με σχετική απόφαση προσκλήσεις προς τρίτα μέρη να προσχωρήσουν στη σύμβαση.
            
            
               (6)Η θέση της Ένωσης στο πλαίσιο της Μεικτής Επιτροπής θα πρέπει να είναι να ψηφίσει υπέρ μιας απόφασης με την οποία καλείται η Γεωργία να προσχωρήσει στη σύμβαση, 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
         
         
            
               Η θέση που πρόκειται να λάβει η Ευρωπαϊκή Ένωση στο πλαίσιο της Μεικτής Επιτροπής της περιφερειακής σύμβασης για πανευρωμεσογειακούς προτιμησιακούς κανόνες καταγωγής, όσον αφορά την αίτηση της Γεωργίας να καταστεί συμβαλλόμενο μέρος της εν λόγω σύμβασης, βασίζεται στο σχέδιο απόφασης της Μεικτής Επιτροπής που επισυνάπτεται στην παρούσα απόφαση. 
            
            
               Οι εκπρόσωποι της Ένωσης στη Μεικτή Επιτροπή μπορούν να συμφωνήσουν σε ελάσσονες αλλαγές στο σχέδιο απόφασης χωρίς περαιτέρω απόφαση του Συμβουλίου.
            
            
               Άρθρο 2
            
            
               Μετά την έκδοσή της, η απόφαση της Μεικτής Επιτροπής δημοσιεύεται στην Επίσημη Εφημερίδα της Ευρωπαϊκής Ένωσης.
            
            
               Άρθρο 3
            
            
               Η παρούσα απόφαση αρχίζει να ισχύει την ημερομηνία της έκδοσής της.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  ΕΕ L 54 της 26.2.2013, σ. 4.
               
               
                  
                     (2)
                  ΕΕ L 54 της 26.2.2013, σ. 4.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 24.5.2016
            COM(2016) 282 final
            ΠΑΡΑΡΤΗΜΑ
            της
            Πρότασης για απόφαση του Συμβουλίου
            σχετικά με τη θέση που πρόκειται να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής που συγκροτείται με την περιφερειακή σύμβαση για πανευρωμεσογειακούς προτιμησιακούς κανόνες καταγωγής όσον αφορά την αίτηση της Γεωργίας να καταστεί συμβαλλόμενο μέρος της εν λόγω σύμβασης
            
               
         
         
            
               ΠΡΟΣΑΡΤΗΜΑ
            
            
               Σχέδιο 
               ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΗΣ ΠΕΡΙΦΕΡΕΙΑΚΗΣ ΣΥΜΒΑΣΗΣ για πανευρωμεσογειακούς προτιμησιακούς κανόνες καταγωγής 
            
            
               αριθ.
            
            
               της
            
            
               όσον αφορά την αίτηση της Γεωργίας να καταστεί συμβαλλόμενο μέρος της περιφερειακής σύμβασης για πανευρωμεσογειακούς προτιμησιακούς κανόνες καταγωγής
            
            
               Η Μεικτή Επιτροπή,
            
            
               Έχοντας υπόψη την περιφερειακή σύμβαση για πανευρωμεσογειακούς προτιμησιακούς κανόνες καταγωγής
                  1
               , εφεξής «η σύμβαση»,
            
            
               Εκτιμώντας τα ακόλουθα:
            
            
               (1)Το άρθρο 5 παράγραφος 1 της σύμβασης προβλέπει ότι τρίτα μέρη δύνανται να καταστούν συμβαλλόμενα μέρη στη σύμβαση, υπό την προϋπόθεση ότι μεταξύ της υποψήφιας χώρας ή εδάφους και ενός τουλάχιστον από τα συμβαλλόμενα μέρη υφίσταται συμφωνία ελευθέρων συναλλαγών σε ισχύ, η οποία προβλέπει προτιμησιακούς κανόνες καταγωγής.
            
            
               (2)Στις 23 Σεπτεμβρίου 2015, η Γεωργία υπέβαλε στον θεματοφύλακα της σύμβασης γραπτή αίτηση προσχώρησης στη σύμβαση.
            
            
               (3)Η Γεωργία έχει συνάψει συμφωνία ελευθέρων συναλλαγών με δύο συμβαλλόμενα μέρη στη σύμβαση και πληροί την προϋπόθεση που προβλέπεται στο άρθρο 5 παράγραφος 1 της σύμβασης, ώστε να καταστεί συμβαλλόμενο μέρος.
            
            
               (4)Σύμφωνα με το άρθρο 4 παράγραφος 3 στοιχείο β) της σύμβασης, η Μεικτή Επιτροπή εγκρίνει με σχετική απόφαση προσκλήσεις προς τρίτα μέρη να προσχωρήσουν στη σύμβαση,
            
            
               ΑΠΟΦΑΣΙΖΕΙ:
            
            
               Άρθρο 1
            
            
               Η Γεωργία καλείται να προσχωρήσει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της έκδοσής της.
            
            
               Βρυξέλλες,
            
            
                  Για τη Μεικτή Επιτροπή
            
         
         
            
                  Ο Πρόεδρος
            
            
         
         
            
                  
                     (1)
                  ΕΕ L 54 της 26.2.2013, σ. 4.